
Bucureşti, 31.10.2018
Nr.4c-3/472/2018


AVIZ

asupra proiectului de Lege pentru aprobarea Ordonanţei de urgenţã a Guvernului nr.68/2018 privind achiziţia centralizată de elicoptere şi simulatoare de zbor aparţinând Ministerului Afacerilor Interne, pentru gestionarea situaţiilor de urgenţă


[bookmark: _GoBack]	În conformitate cu prevederile art.95 și 115 din Regulamentul Camerei Deputaţilor, republicat, , Comisia pentru industrii şi servicii a fost sesizată pentru aviz, în procedură de urgență, care va fi transmis Comisiei pentru apărare, ordine publică și siguranță națională, care este sesizată în fond, cu proiectul de Lege pentru aprobarea Ordonanţei de urgenţã a Guvernului nr.68/2018   privind achiziţia centralizată de elicoptere şi simulatoare de zbor aparţinând Ministerului Afacerilor Interne, pentru gestionarea situaţiilor de urgenţă, transmis cu adresa nr. P.L.x.549/2018 din 17 octombrie 2018, înregistrat sub nr.4c-3/472 din 18 octombrie 2018.
	Consiliul Legislativ, cu avizul nr.702/17.07.2018, avizează favorabil proiectul de ordonanță  cu observații și propuneri.
	Senatul, în calitate de primă Cameră sesizată, a adoptat proiectul de Lege în şedinţa din 15 octombrie 2018.
	Proiectul de lege are ca obiect de reglementare desemnarea Inspectoratului General pentru Situaţii de Urgenţă ca unitate de achiziţii centralizată pentru achiziţia centralizată de elicoptere uşoare, medii/grele, precum şi de simulatoare de zbor, pentru Inspectoratul General de Aviaţie al Ministerului Afacerilor Interne, destinate executării misiunilor operative în situaţii de urgenţă.
	Examinarea propunerii legislative a avut loc în şedinţa comisiei din 30 octombrie 2018.
	În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de Lege.
	Prin obiectul de reglementare şi conţinutul său, proiectul de Lege face parte din categoria legilor ordinare.
	În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.


VICEPREȘEDINTE,
PETRIC OCTAVIAN



Șef birou, Cristina Neicu

